# *PROJEKTS*

**LATVIJAS REPUBLIKAS MINISTRU KABINETS**

|  |  |
| --- | --- |
| 2019. gada  Rīgā | Noteikumi Nr.  (prot. Nr. .§) |

**„Grozījumi Ministru kabineta 2016. gada 13. decembra noteikumos Nr.788 „Noteikumi par atkritumu savākšanas un šķirošanas vietām””**

Izdoti saskaņā ar

Atkritumu apsaimniekošanas likuma   
6. panta 5. punktu

Izdarīt Ministru kabineta 2016. gada 13. decembra noteikumos Nr. 788 “Noteikumi par atkritumu savākšanas un šķirošanas vietām” (Latvijas Vēstnesis, 2016, 245. nr.) šādus grozījumus:

1.Izteikt 5. punktu šādā redakcijā:

„5. Savākšanas laukums ir speciāli aprīkota iežogota vieta, kur savāc un īslaicīgi uzglabā dažādu veidu atkritumus pirms to turpmākās transportēšanas. Savākšanas laukuma apsaimniekotājs nodrošina mājsaimniecībās radīto atkritumu, tai skaitā videi kaitīgu preču atkritumu,  pieņemšanu bez maksas.”

2. Izteikt 10. punktu šādā redakcijā:

“10. Minimālie pieļaujamie atkritumu izvešanas biežumi atkritumu savākšanas un šķirošanas vietās:

[10.1](https://likumi.lv/ta/id/287396#p10.1). savākšanas punktā atkritumus izved:

10.1.1. bioloģiski noārdāmos atkritumus – ne retāk kā vienu reizi divās nedēļās;

10.1.2. pārējos sadzīves atkritumus – ne retāk kā vienu reizi divos mēnešos;

10.2. savākšanas laukumā un šķirošanas un pārkraušanas stacijā atkritumus izved:

10.2.1. bioloģiski noārdāmos atkritumus – ne retāk kā vienu reizi divās nedēļās;

10.2.2. pārējos atkritumus – ne retāk kā vienu reizi trīs mēnešos;

10.3. būvniecības atkritumu laukumā un metāllūžņu noliktavā atkritumus uzglabā atbilstoši izsniegtajā atļaujā norādītajiem termiņiem un apjomiem, bet izved ne retāk kā vienu reizi trīs mēnešos.”

3. Papildināt noteikumus ar 27.1 punktu šādā redakcijā:

“27.1 Savākšanas punkta un laukuma apsaimniekotājs, kuru pašvaldība izvēlējās publisko iepirkumu vai publisko un privāto partnerību regulējošos normatīvajos aktos noteiktajā kārtībā, lai veiktu sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā, papildus šo noteikumu 27. punktā minētajam:

27.11. piecu darba dienu laikā pēc līguma par sadzīves atkritumu apsaimniekošanu noslēgšanas, informē Valsts vides dienestu par darbības uzsākšanu attiecīgajā administratīvajā teritorijā, nosūtot informāciju uz Valsts vides dienesta oficiālo elektroniskā pasta adresi. Valsts vides dienests desmit darba dienu laikā no informācijas saņemšanas brīža nodrošina apsaimniekotāju ar piekļuves kontu vienotai atkritumu dalītās savākšanas informācijas sistēmai;

27.12. vienotajā atkritumu dalītās savākšanas informācijas sistēmā ievada un uztur informāciju par savākšanas punktu un laukumu izvietojumu, darba laiku un pieņemamo atkritumu veidiem, nodrošinot informācijas atjaunošanu ne vēlāk kā piecu darba dienu laikā pēc attiecīgo izmaiņu ieviešanas. Savākšanas punkta vai laukuma apsaimniekotājs ir atbildīgs par ievietoto informāciju, tai skaitā fizisku personu datu neesamību tajā.”

4. Papildināt noteikumus ar IV.1 nodaļu šādā redakcijā:

“**IV.1 Nosacījumi vienotās atkritumu dalītās savākšanas informācijas sistēmas uzturēšanai un lietošanai**

42.1 Valsts vides dienests veic vienotās atkritumu dalītās savākšanas informācijas sistēmas pārziņa funkcijas.

42.2 Valsts reģionālās attīstības aģentūra veic vienotās atkritumu dalītās savākšanas informācijas sistēmas turētāja un drošības pārvaldnieka funkcijas ekspluatācijas procesa ietvaros, kā arī sniedz drošības pārvaldības atbalstu vienotās atkritumu dalītās savākšanas informācijas sistēmas pārzinim.

42.3 Izsniedzot atkritumu apsaimniekotājam atkritumu apsaimniekošanas atļauju vai atļauju A vai B kategorijas piesārņojošas darbības veikšanai, Valsts vides dienests pilnvaro atkritumu savākšanas punkta vai laukuma apsaimniekotāju reģistrēt vienotās atkritumu dalītās savākšanas informācijas sistēmas lietotājus.

42.4 Vienotajā atkritumu dalītās savākšanas informācijas sistēmā publicētie dati ir brīvi pieejama bezmaksas informācija bez atkārtotas izmantošanas ierobežojumiem, kura pieejama rediģēšanai un automatizētai apstrādei ar brīvi pieejamām lietojumprogrammām.

42.4 Vienotās atkritumu dalītās savākšanas informācijas sistēmas atkritumu šķirošanas punktu un laukumu kartes sagatavošanai nepieciešamo datu pieejamību nodrošina šādas institūcijas:

42.41. Latvijas Ģeotelpiskās informācijas aģentūra – ortofoto karti;

42.42. Valsts zemes dienests informāciju par:

42.42.1. administratīvām teritorijām un to robežām;

42.42.2. teritoriālajām vienībām un to robežām;

42.42.3. ciemiem un to robežām;

42.42.4. ielām, ceļiem un to telpisko attēlojumu;

42.42.5. viensētu, ēku un apbūvei paredzētu zemes vienību adresēm un to telpisko attēlojumu.”

Ministru prezidents A. K. Kariņš

Vides aizsardzības un

reģionālās attīstības ministrs J. Pūce